Diari Oficial de la Generalitat Valenciana


Sumari del DOGV 8678, del 15-11-2019 (2019/10611)

Informació pública de l'aprovació de l'informe ambiental i territorial estratègic de la modificació puntual número 45 del Pla general d'ordenació urbana.
---------------------------------------------------------------------------------------------------------------------------------------------------------

### Dades del document

Número de DOGV
:   8678

Data del DOGV
:   15-11-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/10529


Data del document
:   16-10-2019

Organisme emissor
:   Ajuntament de Pilar de la Horadada

Tipus de document
:   Anunci

Descriptors 

:   * Pilar de la Horadada
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual número 45 del Pla general d'ordenació urbana. [2019/10397]  
La Junta de Govern Local, en la sessió del dia 1 d'octubre de 2019, va adoptar l'acord següent:  
  
«Dotze. Altres assumptes  
11. Exp. 7/2018/Pla. Modificació puntual número 45 del PGOU, emissió d'informe ambiental i territorial estratègic.  
La Junta de Govern Local d'aquest ajuntament, òrgan ambiental en el procediment de referència, en la sessió de data 28 de gener de 2019, va adoptar l'acord d'admetre a tràmit la sol·licitud d'avaluació ambiental i territorial de la modificació puntual número 45 del Pla general d'ordenació urbana de Pilar de la Horadada.  
  
I. Documentació presentada  
La documentació està integrada pel document inicial estratègic, la modificació puntual número 45 del Pla general d'ordenació urbana de Pilar de la Horadada i l'informe sobre la no-necessitat per a aquesta modificació del document d'estudi d'integració paisatgística, amb el contingut indicat en els apartats 1 i 2 de l'article 50 de la Llei 5/2014, d'ordenació del territori, urbanisme i paisatge de la Comunitat Valenciana (LOTUP).  
  
II. Planejament vigent  
El planejament general vigent al municipi de Pilar de la Horadada és el Pla general d'ordenació urbana, aprovat definitivament per la Comissió Territorial d'Urbanisme el dia 3 de febrer de 2000, publicat en el Butlletí Oficial de la Província d'Alacant número 73, de 28 de març de 2000, i en el Diari Oficial de la Generalitat Valenciana número 3772, de 15 de juny de 2000. Aquest planejament es va sotmetre a avaluació ambiental, expedient 179-1999-AIA, amb declaració positiva de data 16 de juliol de 1999.  
  
III. Objecte, descripció/característiques del pla i justificació  
Objecte: la modificació número 45 del PGOU de Pilar de la Horadada té per objecte canviar la destinació del sòl urbà dotacional d'infraestructures - servei urbà (IU), situat en l'illa delimitada per l'avinguda la Reina Sofia, l'avinguda de Lo Alegre, el carrer de Lebreles i el carrer del Cisne, per a convertir-lo en sòl dotacional d'equipament educatiu (EC).  
A la vista del recent desenvolupament urbanístic al voltant de l'àmbit de la modificació, la situació de l'illa esmentada no es considera el lloc més adequat per a implantar algun dels serveis urbans permesos en aquesta dotació d'infraestructures, tenint en compte, a més, que aquests serveis estan ben coberts al municipi i que existeixen reserves de sòl per a això. Al mateix temps, s'han generat necessitats educatives per a edat infantil que demanen espai per a un nou centre.  
  
Per tant, es pretén l'assignació de la destinació dotacional d'equipament educatiu a l'illa mencionada, conservant la mateixa superfície actual i mantenint el seu ús dotacional públic de xarxa primària.  
La modificació número 45 del PGOU proposada no requereix la reforma o renovació de la urbanització en el seu conjunt ni en el perímetre de l'illa on se situa, i que està urbanitzada.  
La proposta no afecta les normes urbanístiques vigents.  
Aquesta modificació comporta canvis en la planimetria del Pla general. Els plànols que cal modificar són:  
- OE-10 (zones Pilar de la Horadada)  
- OP-12  
  
IV. Consultes realitzades  
D'acord amb el que es preceptua en l'article 51.1 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana, la documentació aportada s'ha sotmés a consulta, en la seua condició d'afectat als següents:  
Consulta Informe Afectat  
27.02.2019 € Conselleria d'Educació, Investigació, Cultura i Esport  
27.02.2019 25.03.2019 Conselleria d'Habitatge, Obres Públiques i Vertebració del Territori  
27.02.2019 € Conselleria d'Habitatge, Obres Públiques i Vertebració del Territori PATRICOVA  
27.02.2019 € Departament d'Infraestructures de l'Ajuntament de Pilar de la Horadada  
  
  
  
Transcorregut àmpliament el termini establit en l'article 51.1 de la LOTUP perquè siguen emeses les respostes a les consultes efectuades, no en consta la recepció de cap procedent de la Conselleria d'Educació, Investigació, Cultura i Esport, Conselleria d'Habitatge, Obres Públiques i Vertebració del Territori PATRICOVA i Departament d'Infraestructures de l'Ajuntament de Pilar de la Horadada.  
Vist el que s'ha exposat, es considera procedent continuar la tramitació de l'expedient.  
  
V. Identificació i valoració dels possibles efectes sobre el medi ambient  
Consultat el visor cartogràfic de la Comunitat Valenciana, s'observa que l'illa objecte de la present modificació puntual no està afectada per perillositat d'inundació ni risc d'inundació, encara que sí que es troba dins de l'envolupant de perillositat per inundació segons PATRICOVA.  
  
No queda inclòs en cap espai natural protegit o espais de la Xarxa Natura 2000.  
  
D'acord amb el que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, una vegada realitzades les consultes a què es refereixen els articles 48.d i 51.1 de la LOTUP.  
Com s'ha indicat, transcorregut àmpliament el termini establit en l'article 51.1 de la LOTUP perquè siguen emeses les respostes a les consultes efectuades, es considera procedent continuar la tramitació de l'expedient.  
  
VI. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions dels plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
  
VII. Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta, que la modificació puntual número 45 del Pla general d'ordenació urbana de Pilar de la Horadada no influeix en altres plans o programes; no té incidència en el model territorial vigent al municipi ni produeix increment en el consum de recursos; no suposa afecció sobre elements del patrimoni natural i cultural, i vistos els antecedents en relació amb les consultes efectuades, es pot concloure que el procediment d'avaluació ambiental simplificada és suficient per a determinar que la proposta de la modificació puntual número 45 del Pla general d'ordenació urbana de Pilar de la Horadada no presenta efectes significatius sobre el medi ambient.  
  
D'acord amb la normativa vigent, vistos els antecedents que figuren en l'expedient administratiu, així com l'interés general en el qual reverteix l'actuació, de conformitat amb la proposta presentada pel regidor d'Urbanisme, Ángel Albaladejo Miralles, de data 1 d'octubre de 2019, els assistents, per unanimitat, acorden:  
  
Primer. Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 45 del Pla general d'ordenació urbana de Pilar de la Horadada, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació puntual número 45 del Pla general d'ordenació urbana de Pilar de la Horadada d'acord amb la seua normativa sectorial, sempre que s'ajuste al que es descriu en la documentació presentada, així com al que s'estableix en la legislació vigent i en els informes emesos sobre aquest tema.  
  
  
Segon. Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera aprovat el pla en el termini màxim de quatre anys des de la publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Tercer. Publicar el present acord en el Diari Oficial de la Generalitat Valenciana.  
  
Quart. Notificar aquest acord a tots els interessats.  
  
Cinqué. Comunicar el present acord a l'Àrea d'Urbanisme d'aquest ajuntament per a la continuació del procediment d'aprovació de la modificació puntual número 45 del Pla general d'ordenació urbana de Pilar de la Horadada, d'acord amb el procediment simplificat establit en l'article 57 de la LOTUP.»  
  
Pilar de la Horadada, 16 d'octubre de 2019.- L'alcalde president: José María Pérez Sánchez.